पाएं अपने शहर की ताज़ा ख़बरें और फ्री ई-पेपरडाउनलोड करें
सागर के मौसम में रोजाना बदलाव देखने को मिल रहे हैं। कभी धूप तो कभी छांव का सिलसिला जारी है। आसमान में बादलों ने डेरा जमा रखा है। बादलों के बीच उमस भरी गर्मी से लोग हलाकान है। हालांकि धूप की चुभन से राहत मिली है। वहीं, अधिकतम और न्यूनतम पारे में बढ़ोतरी शुरू हो गई है।
बुधवार को सागर में सुबह से निम्न परत के बादल छाए रहे। दिनभर धूप-छांव का दौर चला। बादलों के बीच धूप का असर कम रहा। इस दौरान सागर का अधिकतम तापमान 40.2 डिग्री और न्यूनतम पारा 24 डिग्री सेल्सियस दर्ज किया गया।
मौसम विज्ञान केंद्र के अनुसार वातावरण में नमी कम होने से बादल छंटने लगे हैं। इससे अधिकतम तापमान में बढ़ोतरी शुरू हुई है। इस समय आसमान में आंशिक बादल बने रहने के बाद भी तापमान में बढ़ोतरी होगी। बंगाल की खाड़ी में एक कम दबाव का क्षेत्र बनने के संकेत मिले हैं। इसके बाद फिर मौसम में बदलाव देखने को मिल सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn